CELEX: 62011CN0572
Language: el
Date: 2011-11-11 00:00:00
Title: Υπόθεση C-572/11: Αίτηση για την έκδοση προδικαστικής αποφάσεως, την οποία υπέβαλε το Administrativen Sad — Veliko Tarnovo (Βουλγαρία) στις 11 Νοεμβρίου 2011 — Menidzharski biznes reshenia OOD κατά Direktor na Direktsia «Obzhalvane i upravlenie na izpalnenieto» — Veliko Tarnovo

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/36
            
         
      Αίτηση για την έκδοση προδικαστικής αποφάσεως, την οποία υπέβαλε το Administrativen Sad — Veliko Tarnovo (Βουλγαρία) στις 11 Νοεμβρίου 2011 — Menidzharski biznes reshenia OOD κατά Direktor na Direktsia «Obzhalvane i upravlenie na izpalnenieto» — Veliko Tarnovo
      (Υπόθεση C-572/11)
      (2012/C 25/69)
      Γλώσσα διαδικασίας: η βουλγαρική
      
         Αιτούν δικαστήριο
      
      Administrativen Sad — Veliko Tarnovo
      
         Διάδικοι στην υπόθεση της κύριας δίκης
      
      
         Προσφεύγουσα: Menidzharski biznes reshenia OOD
      
         Καθού: Direktor na Direktsia «Obzhalvane i upravlenie na izpalnenieto» — Veliko Tarnovo
      
         Προδικαστικό ερώτημα
      
      Έχει το άρθρο 203 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), σε συνδυασμό με το άρθρο 168, στοιχείο α', της οδηγίας αυτής, την έννοια ότι, αν συντρέχει περίπτωση παρόμοια με την περίπτωση την οποία αφορά η υπό κρίση υπόθεση και αν ληφθούν υπόψη οι αρχές της ουδετερότητας του φόρου και της προστασίας της δικαιολογημένης εμπιστοσύνης, επιτρέπεται η μη αναγνώριση δικαιώματος έκπτωσης του φόρου εισροών, παρά την εξάλειψη του κινδύνου απώλειας φορολογικών εσόδων, εφόσον ο κίνδυνος αυτός εξαλείφθηκε μόνο σε σχέση με την εκκαθάριση έναντι του Δημοσίου του φόρου προστιθέμενης αξίας που αναγραφόταν στο τιμολόγιο του προμηθευτή ή παρόχου, χωρίς η εξάλειψη του κινδύνου απώλειας φορολογικών εσόδων να ασκεί καμία επιρροή στις ενέργειες ή στις προθέσεις του προμηθευτή ή παρόχου που οδήγησαν στο απατηλό περιεχόμενο του τιμολογίου, στο οποίο αναγραφόταν ο φόρος προστιθέμενης αξίας ως οφειλόμενος από τον προμηθευτή ή πάροχο αυτό;
      
         (1)  ΕΕ L 347, σ. 1.